שמואל איל

**שמואל** (**מוליק**) **אֱיָל** (רוּבַּשְקין) (7 בנובמבר 1922 – 5 במרץ 2008) היה אלוף בצה"ל, שכיהן בין היתר כראש הג"א (1958–1960), כמפקד פיקוד הנח"ל (1960–1964) וכראש אגף כוח אדם השביעי (1966–1970).

## ביוגרפיה
איל נולד כשמואל רובשקין ב-7 בנובמבר 1922 בעיר ויטבסק שבבלארוס הסובייטית, בנו של סוחר טבק אמיד, ובינקותו, בשנת 1924, עלה לארץ ישראל עם משפחתו, שהתיישבה בנחלת יהודה.
למד בבית הספר היסודי "חביב" בראשון לציון ובאוניברסיטה העברית בירושלים.

ב-1937 התגייס ל"הגנה" ועבר קורס מכ"ים בקריית ענבים ב-1939. ב-1940 התגייס למשטרת היישובים העבריים ושימש כנוטר, במהלך השירות עבר קורס מ"מים בג'וערה.

ב-1946 קודם לתפקיד המפקד הכללי של מרחב ראשון לציון וב-1947 – למפקד נפת אפרים.

במלחמת העצמאות שימש כמפקד גדוד חי״ם 152 של חטיבת גבעתי בצה"ל. השתתף בכיבוש אשקלון, ניצנים ואיסדוד. השתתף גם במצור על כיס פלוג'ה.

לאחר המלחמה שירת כראש אגף מנהל בחיל האוויר ולאחר לימודי כלכלה והיסטוריה באוניברסיטה העברית מונה ב-1954 לראש מחלקת פרט. ב-1958 מונה לִראש הג"א, ב-1960 למפקד פיקוד הנח"ל וב-1966 לראש מנהל הסגל. בשנת 1966 מונה לראש אגף כוח אדם (אכ"א). בשנת 1967 הועלה לדרגת אלוף.

לאחר סיום תפקידו כראש אכ"א בשנת 1970, שימש כנספח צה"ל בבריטניה והשתחרר מצה"ל בשנת 1973.

עם פרוץ מלחמת יום הכיפורים, שב לשירות והשתתף בשיחות עם המצרים בקילומטר ה-101, שהובילו להסכם הפרדת הכוחות בין ישראל למצרים.

לאחר שחרורו מצה"ל היה מועמד לראשות עיריית ראשון לציון מטעם המערך (1973). ב-1974 מונה למשנה למנכ"ל חברת המשביר לצרכן ובשנת 1976 החליף בתפקיד המנהל הכללי את מייסד החברה, רפאל מרינוב. הוא שימש בתפקיד עד 1989. במקביל שירת במילואים כעוזר ראש אכ"א לטיפול בנעדרי צה"ל ושבוייו.

לאחר פרישתו לגמלאות שימש בתפקידים התנדבותיים רבים, ובהם:

* חבר בנשיאות ההנהלה הארצית של ארגון ותיקי "ההגנה"
* יושב ראש "צוות - ארגון גמלאי צה"ל"
* חבר ההנהלה הארצית של המרכז הישראלי לניהול
* יושב ראש ונשיא כבוד של לשכת המסחר ישראל–בריטניה
* חבר הנהלת המרכז הלאומי למערכות ישראל בהר איתן
* חבר המועצה הציבורית להנצחת החייל
* חבר המועצה לשימור מבנים ואתרי התיישבות
* חבר הנהלת הקרן ע"ש הליידי והלורד זיו
* חבר בהנהלת קרן ראשון לציון
* חבר בוועד המנהל של ארגון מלי"ץ

ב-29 באפריל 2004 חתם על מכתב תמיכה של בכירי מערכת הביטחון בתוכנית ההתנתקות, הקובעת שהתכנית חיונית לביטחון ישראל.

## עיטורים ואותות
* תואר קצין במסדר האימפריה הבריטית (OBE) הוענק לו על ידי מלכת בריטניה אליזבת השנייה "על פעילותו לקידום המסחר בין ישראל ובריטניה"
* 1998 – יקיר העיר ראשון לציון

איל נפטר בשנת 2008. נטמן בבית העלמין גני אסתר שבמזרח ראשון לציון.

עיריית ראשון לציון קראה רחוב על שמו בעיר, בנחלת יהודה (רחוב מוליק איל).

## גלריה

קובץ:Aluf Shmuel Eyal.jpg|שמואל איל כמפקד פיקוד הנח"ל, ראשית שנות ה-60
קובץ:Shmueleyal2.jpg|מבקר בחזית הדרום במלחמת ששת הימים
קובץ:Shmueleyal5.jpg|מבקר פצוע במלחמת ששת הימים
קובץ:Shmueleyal4.jpg|בתעלת סואץ אחרי מלחמת ששת הימים, 
קובץ:Shmueleyal3.jpg|שמואל איל כנספח צה"ל בלונדון.


קובץ:Shmuel Eyal, August 1962. D676-019.jpg|מפקד הנח"ל אלוף משנה שמואל אייל בצילום משותף עם חלוצים אפריקנים בכפר מונגו, ברפובליקה המרכז-אפריקאית
קובץ:Shmuel Eyal, August 1962. D674-111.jpg|בקבלת פנים שערך נשיא המדינה יצחק בן-צבי לכבוד נשיא קונגו פולבר יולו בשגרירות ישראל בברזוויל, קונגו
קובץ:Shmuel Eyal, August 1962. D676-039.jpg|ביקור נשיא המדינה יצחק בן-צבי ורעייתו רחל ינאית בן-צבי בליבריה. בצילום משמאל לימין: אשת ראש השבט, הגב' בן צבי, רעיית נשיא ליבריה הגב' טובמן ואלוף משנה שמואל אייל מאחור


## קישורים חיצוניים

* שמואל איל באתר "אלבום המשפחות - עדת ראשון לציון"
* שמואל איל באתר הנח"ל
*  (עם כניסתו לתפקיד מפקד הנח"ל)
* 
*  (נקרולוג)

## ביאורים

## הערות שוליים

קטגוריה:מפקדי גדודים בחטיבת גבעתי (תש"ח)
קטגוריה:ישראלים ילידי בלארוס
קטגוריה:אנשי העלייה הרביעית
קטגוריה:לוחמי ההגנה
קטגוריה:ראשי אגף כוח האדם
קטגוריה:אלופי צה"ל
קטגוריה:ראשי הג"א
קטגוריה:אנשי משטרת היישובים העבריים
קטגוריה:יקירי ראשון לציון
קטגוריה:קצינים במסדר האימפריה הבריטית
קטגוריה:נספחים צבאיים ישראלים בממלכה המאוחדת
קטגוריה:מפקדי פיקוד הנח"ל
קטגוריה:מנכ"לים ישראלים
קטגוריה:נחלת יהודה: אישים
קטגוריה:בוגרי בית הספר חביב
קטגוריה:בוגרי האוניברסיטה העברית בירושלים
קטגוריה:עובדי המשביר לצרכן
קטגוריה:אישים הקבורים בבית הקברות גני אסתר בראשון לציון
קטגוריה:חברי המטה הכללי של צה"ל במלחמת ששת הימים
קטגוריה:ישראלים שנולדו ב-1922
קטגוריה:ישראלים שנפטרו ב-2008